section_heading: Izbačen sa sveučilišta
paragraph_text: U to doba, začudo, privučen sjajnim predavanjima profesora klasične književnosti, odlučio se specijalizirati za to područje. Želeći ga odgovoriti od nakane, otac mu je napisao dugo pismo, ismijavajući ga i ističući kako je razočaran njegovim izborom. Ted je očevo pismo objavio u lokalnim novinama Daily He-rald i nastavio studij. Mogao je napamet recitirati Sha-kespearea i Coleridgea, a na neke je ispite odlazio potpuno nepripremljen: umjesto eseja o Aleksandru Velikom, profesoru je predao crtež sa slavnim osvajačem i njegovim konjem, uz napomenu daje Aleksandar bio najveći čovjek u povijesti svijeta, a njegov Bucephalus najbolji konj. Ipak, njegov neuspjeh na studiju nije bio rezultat lijenosti, nego posljedica kršenja sveučilišnih regula: uhvaćen je s djevojkom u sobi. To je bilo dovoljno da ga izbace sa sveučilišta.